|  |  |  |
| --- | --- | --- |
| Klagenemnda for industrielle rettigheter  Grev Wedels plass 9  0151 OSLO |  |  |
| |  |  |  | | --- | --- | --- | | Deres ref | Vår ref  17/5272-4 | Dato  3. januar 2018 | |  | | | | | |

Statsbudsjettet 2018: Tildelingsbrev til Klagenemnda for industrielle rettigheter

[1. Innledning 1](#_Toc501377492)

[2. Overordnede utfordringer og prioriteringer 2](#_Toc501377493)

[3. Mål og indikatorer 2](#_Toc501377494)

[4. Bestillinger i 2018 2](#_Toc501377495)

[5. Andre forutsetninger og krav 3](#_Toc501377496)

[6. Budsjettvedtak og fullmakter for 2018 4](#_Toc501377497)

[Vedlegg 1: Styringskalenderen for 2018 6](#_Toc501377498)

[Vedlegg 2: Fullmakter 2018 7](#_Toc501377499)

[Vedlegg 3: Rapporteringskrav 8](#_Toc501377500)

# Innledning

Vi viser til Innst. 8 S (2017–2018) og Prop. 1 S (2017–2018) for Nærings- og fiskeridepartementet, og meddeler med dette Stortingets budsjettvedtak og departementets styringssignaler for Klagenemnda for industrielle rettigheter i 2018.

Tildelingsbrevet fastsetter mål, indikatorer og prioriterte tiltak for Klagenemnda for industrielle rettigheter i 2018. Brevet spesifiserer også enkelte konkrete oppgaver og bestillinger for 2018, men gir ikke en uttømmende oversikt over virksomhetens oppgaver. Virksomhetens myndighet, ansvar og faste oppgaver framgår av hovedinstruksen for styringen av Klagenemnda for industrielle rettigheter, fastsatt av Nærings- og fiskeridepartementet 1.1.2014[[1]](#footnote-1).

Departementet tar forbehold om at virksomheten innenfor gjeldende budsjettrammer kan bli pålagt enkelte oppgaver i tillegg til de som er beskrevet i dette brevet. I slike tilfeller skal det sendes tillegg til tildelingsbrev.

## 2. Overordnede utfordringer og prioriteringer

Det er et mål at det skal tildeles flere gode industrielle rettigheter. Som en del av dette skal brukerne ha god rettssikkerhet med hensyn til hvilke rettigheter som fortjener beskyttelse. Formålet med Klagenemnda er å bidra til økt rettssikkerhet ved uavhengig behandling av klager på Patentstyrets vedtak etter særlovene om industrielle rettigheter, først og fremst varemerke- og patentloven. Klagesaksbehandlingen skal oppleves som effektiv, brukervennlig og rask, og samtidig holde høy juridisk standard. Nemnda skal bidra til klarhet i rettstilstanden på området.

## 3. Mål og indikatorer

## Målbilde

|  |
| --- |
| Hovedmål |
| Å tilby rask og brukervennlig behandling av høy kvalitet av klager på Patentstyrets avgjørelser |

|  |
| --- |
| Delmål |
| 1. Klagenemnda skal bidra til økt rettsikkerhet innenfor industrielle rettigheter |
| 1. Klagenemndaskal være en anerkjent instans innenfor industrielle rettigheter |

Gjennom at Klagenemnda arbeider for ovennevnte mål forventer departementet at en høy andel av brukere som klager velger å bruke nemnda istedenfor å gå direkte til domstolene.

I 2018 skal nemnda fremdeles legge vekt på en effektiv avvirkning av innkomne klager, og fortsette innsatsen for å sikre at nemnda er en robust og effektivt fungerende virksomhet.

Styringsparametere og rapporteringskrav følger i vedlegg 3.

## 4. Prioriterte tiltak og Bestillinger i 2018

Departementet viser til at vi med virkning fra 1. januar 2017 delegerte sekretariatsfunksjonen for Meklingsnemnda for arbeidstakeroppfinnelser til Klagenemnda for industrielle rettigheter.

Vi merker oss at Klagenemnda i løpet av året har arbeidet for økt synlighet for Meklingsnemnda i offentligheten, og med å digitalisere arbeidsprosesser i Meklingsnemnda.

Departementet ber om at sekretariatet fortsetter dette arbeidet i 2018.

Sekretariatet skal også bidra til generell kompetansespredning på feltet alternativ tvisteløsning på området industrielle rettigheter.

Departementet viser ellers til at det skal velges nye medlemmer i Meklingsnemnda med virkning fra 1. oktober 2018. Vi ber sekretariatet om å utlyse vervene offentlig på vegne av departementet, og sende departementet en begrunnet innstilling til kandidater innen 31. mai 2018. I den grad det lar seg gjøre å finne tilstrekkelig mange egnede kandidater, ber vi om en prioritert innstilling med tre kandidater til hvert av de tre vervene i Meklingsnemnda.

## Andre forutsetninger og krav

## Fellesføring 2018: arbeidslivskriminalitet

Offentlige oppdragsgivere har som innkjøpere av varer og tjenester et særskilt ansvar for å motvirke arbeidslivskriminalitet. Det forventes at offentlige virksomheter går foran i arbeidet med å fremme et seriøst arbeidsliv. Klagenemnda for industrielle rettigheter skal ved tildeling av oppdrag og i oppfølging av inngåtte kontrakter sikre at deres leverandører følger lover og regler. Klagenemnda skal i årsrapporten redegjøre for resultater fra oppfølging av inngåtte kontrakter og hvordan virksomhetens anskaffelser er innrettet for å ivareta dette hensynet. Vi viser ellers til bredere omtale av problemstillingen i Rundskriv P 2/2009 av 14. mai 2009.

## Føring angående sikkerhet og beredskap

Klagenemnda skal ha tilfredsstillende beredskap til å kunne håndtere uønskede hendelser. Nødvendig grunnsikring skal dokumenteres, øves og vedlikeholdes. Det forventes at Klagenemnda evaluerer og tar lærdom av øvelser og uønskede hendelser.

Klagenemnda skal ha god styring og kontroll med informasjonssikkerheten, som bidrar til beskyttelse av viktige verdier i Klagenemnda. Arbeidet må innrettes på en systematisk, målbar og dokumentert måte som en integrert del av virksomhetens øvrige internkontrollrutiner.

Klagenemnda skal gjøre rede for arbeidet med beredskap og informasjonssikkerhet i årsrapporten.

## Føring angående mangfold og likestilling

Det er et mål for regjeringen at alle skal ha like muligheter og frihet til å treffe egne valg, uavhengig av kjønn, etnisitet, religion, nedsatt funksjonsevne og seksuell orientering. Offentlige myndigheter har plikt til å fremme likestilling og hindre diskriminering på sitt virkeområde. Det skal tilbys likeverdige tjenester til hele befolkningen. Ansatte bør også gjenspeile mangfoldet i befolkningen.

Departementet understreker at arbeidet for likestilling og mangfold videreføres i 2018, og det skal utarbeides strategier og tiltak på dette området. Arbeidet skal omtales i årsrapporten for 2018 og senere år. Departementet vil følge opp status for virksomhetens arbeid for å fremme likestilling og mangfold i styringsdialogen i løpet av året.

## Budsjettvedtak og fullmakter for 2018

## Budsjettvedtak

For Klagenemnda for industrielle rettigheter er det fattet følgende budsjettvedtak på kap. 936 og 3936:

*Utgifter*

(i 1000 kr)

|  |
| --- |
| Kap. 936 |
| Post 01 Driftsutgifter 7 815 |
| Sum kap. 936 7 815 |

*Inntekter*

(i 1000 kr)

|  |
| --- |
| Kap. 3936 |
| Post 01 Gebyrer 699 |
| Sum kap. 3936 699 |

Klagenemnda for industrielle rettigheter har ansvar for å planlegge virksomheten i 2018 innenfor de bevilgningsrammer som er gitt i dette brevet (jf. Reglement for økonomistyring i staten § 9 og Bestemmelser om økonomistyring i staten, pkt. 2.2.).

Det følger av § 5 i Stortingets bevilgningsreglement at utgiftsbevilgninger ikke kan overskrides eller brukes til andre formål enn forutsatt av Stortinget, med mindre det er gitt eksplisitt fullmakt om noe annet, jf. punkt 5.2 under.

## Finansielt rammeverk

Det vises til Bestemmelsene om økonomistyring i staten pkt. 3.4.2 Klagenemnda for industrielle rettigheter skal føre regnskap etter kontantprinsippet.

## Tildeling

I tråd med kravene i § 7 i Reglement for økonomistyring i staten og føringene gitt i dette

tildelingsbrevet, blir bevilgningene på kapitlene 936 og 3936 stilt til disposisjon for Klagenemnda for industrielle rettigheter.

Med vennlig hilsen

Bjørn Kåre Molvik (e.f.)

fung. ekspedisjonssjef

Nicolai K. Seip

avdelingsdirektør

*Dokumentet er elektronisk signert og har derfor ikke håndskrevne signaturer.*

**Kopi til:** Riksrevisjonen

# Vedlegg 1: Styringskalenderen for 2018

|  |  |  |
| --- | --- | --- |
| **Måned** | **Dato** | **Aktivitet** |
| **Jan.** | Medio jan. - medio feb. | Avslutning statsregnskap 2017 (jf. eget brev) |
| **Feb.** |  | Avslutning statsregnskap 2017 (jf. eget brev) |
| **Mars** | 1. mars  [1. mars]  15. mars | Årsrapport for 2017  Ev. innspill til revidert statsbudsjett 2018  Budsjettforslag 2019 |
| **April** |  |  |
| **Mai** | [22. mai] | Etatsstyringsmøte vår 2018 |
| **Juni** |  | Kontraktssamtale med virksomhetsleder |
| **Juli** |  |  |
| **Aug.** |  |  |
| **Sept.** | 20. sept.:  20. sept.: | Risikovurdering  Status økonomi per 31.aug., og ev. innspill til endringsproposisjon høstsesjon 2018 |
| **Okt.** | Okt. - nov. | Dialog om tildelingsbrev for 2019 |
| **Nov.** | 10. nov. [ca. 25. nov.] | Oppdatering på avvirkningstall og økonomi pr. 31.10.  Etatsstyringsmøte høst |
| **Des.** | 31. des. | Tildelingsbrev for 2019 |

Nærmere informasjon om format og innhold i de ulike leveransene i styringskalenderen for virksomheter under Nærings- og fiskeridepartementet finnes på [regjeringen.no](https://www.regjeringen.no/no/dokument/dep/nfd/tildelingsbrev-og-arsrapporter/tildelingsbrev-/id2571433/)

Vedlegg 3 gir en samlet oversikt over krav til rapportering for Klagenemnda for industrielle rettigheter for 2018.

## Vedlegg 2: Fullmakter 2018

## Fullmakter i henhold til bevilgningsreglementet

Bevilgningsreglementet har bestemmelser om unntak fra de hovedprinsipper som reglementet ellers er basert på. Vilkår for bruk av unntaksbestemmelsene er redegjort for i Finansdepartementets (FIN) rundskriv R-110, sist oppdatert 13.1.2017. Det vises også til veileder for statlig budsjettarbeid utgitt av FIN (R-0634 B), som forklarer budsjett­fullmaktene nærmere.

NFD delegerer med dette følgende fullmakter til Klagenemnda for industrielle rettigheter for 2017, med de utdypende vilkår som er fastsatt i FINs rundskriv R-110, jf. punktene 2.2 – 2.6:

* Fullmakt til nettobudsjettering ved utskifting av utstyr med inntil 5 prosent av bevilgningen på den aktuelle posten.
* Fullmakt til å inngå leieavtaler og avtaler om kjøp av tjenester ut over budsjettåret, forutsatt at eventuelle avtaler inngås innenfor rammen av *Instruks om håndtering av bygge- og leiesaker i statlig sivil sektor,* fastsatt 20. januar 2012 og sist endret 29. mai 2015.
* Fullmakt til å overskride driftsbevilgninger til investeringsformål med inntil 5 prosent av bevilgningen på den aktuelle posten mot tilsvarende innsparing i de neste fem budsjettårene.

Departementet tar forbehold om at fullmaktene kan inndras dersom de ikke benyttes i overensstemmelse med kravene i rundskriv R-110. Det bes om særskilt rapportering om utnyttelsen av hver enkelt fullmakt i forklaringene til statsregnskapet.

## Vedlegg 3: Rapporteringskrav

Nedenfor følger styringsparametere og rapporteringskrav for hvert delmål.

|  |
| --- |
| 1. Klagenemnda skal bidra til økt rettssikkerhet innenfor industrielle rettigheter |
| Styringsparametere:   * Nemnda skal ha balanse mellom antall nyinngående og antall ferdigbehandlede klager * Nemnda skal ha behandlet den enkelte klagesaken effektivt * Klagenemnda skal ha god kvalitet i behandlingen av klagesaker   Resultatindikatorer som nemnda skal rapportere på:   * Endring i antall restanser * Gjennomsnittlig behandlingstid for ulike typer saker * Bruk av muntlige forhandlinger, i antall og som andel av behandlede saker * Antall, andel og kort kvalitativ vurdering av saker som går videre til domstolene |

|  |
| --- |
| 2. Klagenemnda skal være en anerkjent instans innenfor industrielle rettigheter |
| Styringsparametere:   * Nemnda skal følge utviklingsfronten innenfor sitt fagfelt * Nemnda skal ha et helhetlig opplegg som sikrer faglig kvalitet * Nemnda skal bidra til kompetansespredning på feltet   Resultatindikatorer som nemnda skal rapportere om og begrunne:   * Arbeid i relevante fora nasjonalt og internasjonalt, med særlig vekt på regelverksutvikling og ankerollen * Tiltak for opplæring og faglig kompetansebygging hos ansatte i nemnda og eksterne medlemmer * Faglig arbeid i relevante brukerkretser |

1. Hovedinstruksen er tilgjengelig på regjeringen.no sammen med tildelingsbrevet. [↑](#footnote-ref-1)